Съединителната кутия за фотоволтаични инсталации е устройство за подаване (по кабел) на електрически ток с напрежение до 1 000 V, генериран от слънчев панел, до друг фотоволтаичен модул или до фотоволтаичен инвертор. Функцията на диодите е само да защитават изделието от пренапрежение (така наречените „горещи точки“).
 Вж. изображението (1)
 8544 42 90
 Класирането се определя от разпоредбите в общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8544, 8544 42 и 8544 42 90.
 Класирането в позиция 8541 като диоди е изключено, тъй като диодите не променят характеристиките и свойствата на изделието като съединителна кутия за фотоволтаични инсталации. За основна функция на изделието се счита функцията му за свързване към или на електрически вериги.
 Тъй като изделието съдържа кабели, класирането в позиция 8536 като апарат за свързване на електрически вериги е също изключено (вж. също Обяснителните бележки към Хармонизираната система за позиция 8536, група III, буква А).
 Поради това продуктът следва да бъде класиран в код по КН 8544 42 90 като други електрически проводници, снабдени с части за свързване.
 (1) Изображението е само за информация.
 